
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/17/2023 8823010100 12. 08. 2024 Mgr. Anna Monoková ECLI:SK:OSVT:2024:8823010100.8
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanému A. B., nar. X.X.XXXX vo C. D. E., trvale bytom E. XXX/XX, F. B. pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona, na hlavnom pojednávaní konanom dňa 12. augusta 2024 takto rozhodol: Podľa § 285 písm. f) Trestného poriadku obžalovaného A. B., nar. X.X.XXXX vo C. D. E., trvale bytom F. B., E. XXX/XX, okr. Vranov nad Topľou, pre skutok právne posudzovaný ako prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona, ktorého sa mal dopustiť tak, že v období od 01.12.2020 doposiaľ v obci F. B., okr. Vranov nad Topľou si ako zákonný otec maloletej G. B., nar. XX.XX.XXXX, voči tejto úmyselne neplní pravidelne vyživovaciu povinnosť vyplývajúcu mu zo Zákona o rodine tým, že aj keď je živnostníkom svoju vyživovaciu povinnosť si riadne a včas neplní a to aj napriek tomu, že rozsudkom Okresného súdu Mladá Boleslav, Česká republika, č.k. 25Nc 1568//2013 zo dňa 10.06.2013 bol zaviazaný prispievať na výživné na svoju dcéru G. B. sumou 159 eur (4.000 Kč) mesačne k rukám matky dieťaťa H. B., nar. XX.XX.XXXX, čím dlhuje na výživnom matke dieťaťa H. B. sumu najmenej 3.465,70 eur (82.085 Kč) spod obžaloby o s l o b o d z u j e, pretože trestnosť činu zanikla. odôvodnenie: Prokurátorka Okresnej prokuratúry Vranov nad Topľou podala na obžalovaného A. B. (ďalej len „obžalovaný“) obžalobu pre skutok uvedený vo výroku tohto rozhodnutia, ktorý po právnej stránke kvalifikovala ako prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately. Tento rozsudok neobsahuje odôvodnenie nakoľko sa obžalovaný aj za osoby oprávnené podať odvolanie v jeho prospech a prokurátor na hlavnom pojednávaní vykonanom dňa 12.08.2024 po vyhlásení rozsudku výslovne vzdali práva na podanie odvolania.
Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde vo Vranove nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

